มณฑล จิรา

**มณฑล จิรา**  (เกิดเมื่อวันที่ 20 พฤศจิกายน พ.ศ. 2521) เป็นนายแบบ นักร้อง นักดนตรี และ นักแสดงชาวไทย 

## ประวัติ
มณฑล จิรา  เกิดเมื่อวันที่ 20 พฤศจิกายน พ.ศ. 2521 เกิดที่เกาะฮ่องกง เป็นลูกชายคนโตของอรินทร์ (คนไทยและฮ่องกง) และอภิญญา (คนไทย,เยอรมันและตะวันออกกลาง) มีน้องชาย 1 คน ชื่อ ดนัย จิรา 

เมื่ออายุ 9 ปี ครอบครัวได้ย้ายมาอยู่ที่เมืองไทย บิดาได้ส่งเข้าประกวดโดมอนมินิ ประจำปี 2531 และได้รางวัลชนะเลิศ จากนั้นเมื่ออายุ 13 ปี พจน์ อานนท์ นำมาขึ้นปกนิตยสาร *[[เธอกับฉัน]]* ฉบับวันวาเลนไทน์ พ.ศ. 2536 จึงมีงานถ่ายแบบและโฆษณาเข้ามา พร้อมกับออกรายการเกมโชว์ และเมื่ออายุ 17 ปี ได้แสดงละคร

ด้านการศึกษา สำเร็จการศึกษาระดับประถมที่โรงเรียนนานาชาติฮ่องกง ระดับมัธยมศึกษาศึกษาที่โรงเรียนนานาชาติร่วมฤดี (RIS) จบเกรด 11 (เทียบเท่ากับมัธยมศึกษาปีที่ 5) และไปศึกษาต่อที่ Robert Lovis Stevenson High School ในแคลิฟอร์เนีย หลังสำเร็จการศึกษา ก็กลับมายังประเทศไทยเพื่อออกผลงานอัลบั้มแรกกับค่ายโพลีแกรม ชื่ออัลบั้ม “J” และแสดงภาพยนตร์เรื่อง "ถนนนี้หัวใจข้าจอง" ก่อนกลับไปเรียนต่อปริญญาตรีสาขาเศรษฐศาสตร์และดนตรีพร้อมกันที่มหาวิทยาลัยแคลิฟอร์เนีย เดวิส จนสำเร็จ

ระหว่างปิดภาคเรียนทุกครั้ง มณฑลก็ได้กลับมายังประเทศไทยและออกรายการเกมโชว์ ถ่ายละครโทรทัศน์ และเป็น VJ พิธีกรรายการเพลงของ MTV ASIA  เริ่มการเป็นนักแสดงโดยเซ็นสัญญาเป็นนักแสดงในสังกัด กันตนา ละครเรื่องแรก "วันไฟวัยฝัน" รับบทเป็นพระเอกคู่กับพิชชาภรณ์ รัตนานนท์ กำกับโดย ออกไซด์ แปง ในปี 2541 และมีละครต่อเนื่องมาทุกปี จนถึงปี 2544 ได้แสดงบทร้ายเป็นครั้งแรกในเรื่องลูกผู้ชายหัวใจเพชร นอกจากนี้ในปีเดียวกันนั้น ยังได้เล่นละครให้กับค่าย Neo Genesis เรื่อง Girl Club...รับเอาคืน รับบทเป็นพระเอกคู่กับ ซาร่า นุศรา ผุงประเสริฐ

การทำงาน มีงานอยู่ที่นครนิวยอร์ก หลังจากเรียนจบมณฑลทำเพลงประกอบภาพยนตร์เรื่อง *Femme Fatal* และภาพยนตร์สารคดีเรื่อง *Street of Paradise* เป็นผู้ช่วยตัดต่อเสียงในเรื่อง *Lion King1 ½* และอีกหลายเรื่องในฮอลลีวู้ด แต่ได้หันไปเป็นหัวหน้าวง Kenna วงดนตรีอีเล็กโทรแครช โดยมีแชด ฮูโก เป็นโปรดิวเซอร์ ออกผลงานชุดแรกกับค่ายโคลัมเบียเรเคิดส์ มียอดขายกว่า 30,000 แผ่น และยังได้เป็นวงเปิดในการทัวร์ทั่วอเมริกาให้กับเดฟ กาฮาน นักร้องนำวงดีเพชเชโมด และวงฟิชเชอร์สปูนเนอร์ กว่า 80 โชว์ เป็นวงเปิดให้กับ Justin Timberlake ในการทัวร์ประเทศอังกฤษ และ Nelly Furtado ในการทัวร์ประเทศอเมริกา และยังเข้าร่วมคอนเสิร์ตใหญ่ระดับโลก Live Earth ในวันที่ 7 กรกฎาคม 2550 (07.07.07)

มณฑลมีงานเพลงอยู่ในอัลบั้ม *Compilation The Sweets of Siam*, *Smallroom 003* และ 004 กับค่ายสมอลรูม และโปรเจกต์ในรูปแบบ 7 อีพี ออกมาแล้ว 3 อัลบั้ม คือ "The First Album", "Too" และ "Three Love Songs" นอกจากนี้ยังมีโปรเจกต์พิเศษกับ จอนนี่ อันวา ในชื่อ คัทสุ (Katsue) ด้านผลงานแสดงภาพยนตร์ ในปี 2553 นำแสดงใน *[[เราสองสามคน]]* โดยได้เคยร่วมงานกับ เอลลี่ เจิ่น มาครั้งหนึ่ง รวมถึงมีผลงานภาพยนตร์ *[[ดวงอันตราย]]*

ปัจจุบันเป็นดีเจ และเปิดค่ายเพลง Samutprakarn Sound

ชีวิตส่วนตัว มณฑล จิรา เป็นผู้ที่รับประทานมังสวิรัติ ชื่นชอบในการเล่นโยคะ โดยเล่นมาตั้งแต่อายุ 13 ขวบ และเข้านอนตั้งแต่หัวค่ำในเวลา 22.30 น. เป็นประจำ

## ผลงาน

### ภาพยนตร์
* *[[ถนนนี้หัวใจข้าจอง]]* (2540) ค่าย สหมงคลฟิล์ม คู่กับ วรรณพร ฉิมบรรจง แนว แอ๊คชั่น / ดราม่า
* *[[เราสองสามคน]]* (2553) ค่าย เอ็ม เทอร์ตี้ไนน์ คู่กับ รัตนรัตน์ เอื้อทวีกุล แนว โรแมนติค คอมเมดี้
* *[[ดวงอันตราย]]* (2553) ค่าย สหมงคลฟิล์ม คู่กับ บงกช คงมาลัย แนว ทริลเลอร์

### ละคร
* วันไฟวัยฝัน (2541) - ช่อง 5
* หนึ่งใจของใบจักร (2541) - ช่อง 5
* เลือกแล้วคือเธอ (2542) - ช่อง 5
* สายธารหัวใจ (2543) - ช่อง 7รับบท ณรังค์ จงสวัสดิ์ ณ อยุธยา(ณะ)
* Girl Club…รับเอาคืน (2544) - ช่องไอทีวี
* ลูกผู้ชายหัวใจเพชร (2545) - ช่อง 7

### โฆษณา
* ทเวลฟ์ พลัส โคโลญจน์
* ฟิล์มสีฟูจิ
* ยาสระผมคลินิก
* ซีบรีส
* นมตรามะลิ
* ไอศกรีมชอคโกบาร์ ยูไนเต็ด
* นิสสัน ซันนี่ (B14)
* รองเท้านักเรียนบาจา
* เนสกาแฟ เรด คัพ
* น้ำดื่ม น้ำทิพย์ (2555)

### ศิลปิน
* Prah Jao Jord (เจ มณฑล + จอนนี่ อันวา) รีเมคและขับร้องเพลง I Love You ในภาพยนตร์ *เราสองสามคน* ปี 2553
* Katsue (เจ มณฑล + จอนนี่ อันวา) อัลบั้ม And So It Goes... สังกัด Samutprakarn Sound พ.ศ. 2549
* เพลง JJ Market (เจ มณฑล + เจ เจตมนต์) อัลบั้ม Fatcode 3 สังกัด Fat Radio. ปี 2549
* มินิอัลบั้ม Three Love Songs พ.ศ. 2548
* มินิอัลบั้ม เดอะ เฟิร์ส อัลบั้ม และทู พ.ศ. 2547
* เพลง In Your Head ในอัลบั้มสมอลล์รูม 003 สังกัดสมอลล์รูม พ.ศ. 2546
* เพลง Oblivious อัลบั้มเดอะ สวีทส์ ออฟ สยาม  สังกัด Apricot Records พ.ศ. 2545
* อัลบั้มแรก J มีเพลง ไม่เกี่ยวกับฟ้า, กัดฟัน สังกัดโพลีแกรม พ.ศ. 2539

### ประพันธ์ดนตรี
* เพลง บิดความคิด (123 เลือก ดื่ม บิด) ประกอบโฆษณา น้ำดื่ม น้ำทิพย์ ชุด The Thinking Water ปี 2555
* เพลง เอื้อม จากภาพยนตร์ 13 เกมสยอง ปี 2549
* ทำดนตรีประกอบภาพยนตร์ เราสองสามคน ปี 2553
* ทำดนตรีประกอบ (original score) ในภาพยนตร์ไทย "เก้าวัด" ปี 2553
* เพลง Go now และ เพลง Love Focus ศิลปิน จอนนี่ อันวา อัลบั้ม Freeman สังกัด RS Promotion ปี 2545
* เพลงพจนานุกรม ศิลปิน Nologo อัลบั้ม How to be a Rockstar สังกัด More Music ปี 2548

### เรียบเรียงเสียงใหม่ ทำใหม่
* เพลง Liar (Prah Jao Jord Remix) ศิลปิน GOO ปี 2553
* เพลง For What It’s Worth (Montonn Jira’s Remix) ศิลปิน Placebo ปี 2552
* เพลง Lift (Montonn Jira’s Use the Stairs Remix) ศิลปิน Groove Riders สังกัด Spicy Disc ปี 2552
* เพลง It's No Secret Remix ศิลปิน  Siam Secret Service สังกัด Phantom Records. ปี 2549
* เพลง Airport (Montonn's Mash Mix) ศิลปิน Penguin Villa สังกัด สมอลล์รูม ปี 2548
* เพลง So Serene (Montonn’s Madness Mix) ศิลปิน Crub สังกัด สมอลล์รูม ปี 2547
* เพลง Good Boy (Roggin Demix) ศิลปิน Modern Dog สังกัด Bakery Music. ปี 2545
* เพลงเวตาล (Montonn's Moog Mix) ศิลปิน Modern Dog สังกัด Bakery Music. ปี 2544

### ผลงานเพลงอื่น ๆ
* โปรดิวเซอร์ วง Slot Machine อัลบั้ม Cell สังกัด Sony Music Thailand 2554
* โปรดิวเซอร์ วง ทเวนตีไฟฟ์อาเวอส์ อัลบั้ม Mom & Popshop สังกัด Genie Records 2558
* โปรดิวเซอร์ ให้ จุลจักร จักรพงษ์ (ฮิวโก้) อัลบั้ม ดำสนิท สังกัด ME RECORDS 2560
* มิวสิคไดเร็คเตอร์และ Brand Ambassador งาน Heineken Green Space concert ในหัวข้อ ดนตรีไร้พรมแดน เดินทางไปยังประเทศต่าง ๆ เพื่อค้นหาวงที่จะมาร่วมแสดงคอนเสิร์ตในประเทศไทย ปี 2551 – 2552
* มีลูกชื่อแอนดรูว์ ชาลส์ ไซมอน ศึกษาที่โรงเรียนสามเสนวิทยาลัย

## รางวัล
* Fat Awards ครั้งที่ 3 รางวัล E.P. of the Year : e.p. Too... ศิลปิน มณฑล จิรา สังกัด Small Room
* Fat Awards ครั้งที่ 1 รางวัล Record of the Year (เพลงยอดเยี่ยม มอบให้โปรดิวเซอร์และศิลปิน) เพลง Go Now โปรดิวเซอร์ จอนนี่ อันวา และ มณฑล จิรา ศิลปิน จอนนี่ อันวา อัลบั้ม Freeman

## อ้างอิง

## แหล่งข้อมูลอื่น
* Montonn Jira 

หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:นักร้องชายชาวไทย
หมวดหมู่:นักดนตรีชาวไทย
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายอังกฤษ
หมวดหมู่:ชาวไทยเชื้อสายฮ่องกง
หมวดหมู่:บุคคลจากโรงเรียนนานาชาติร่วมฤดี
หมวดหมู่:ศิลปินสังกัดสมอลล์รูม
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:ชาวไทยเชื้อสายเยอรมัน
หมวดหมู่:ชาวไทยเชื้อสายเอเชีย
หมวดหมู่:ชาวไทยเชื้อสายแอฟริกา